open-index/open-wikipedia-markdown huggingface dataset:
Haifan yliopisto

**Haifan yliopisto** () on vuonna 1972 (1963) perustettu, Israelin Haifassa toimiva yliopisto.

Yliopistossa opiskelee noin 15&nbsp;000 (18&nbsp;000) opiskelijaa. Yliopistossa voi opiskella muun muassa yhteiskuntatieteitä, humanistisia tieteitä, oikeustiedettä ja kasvatustiedettä. Yliopisto jakautuu kuuteen tiedekuntaan: humanistinen, yhteiskuntatieteellinen, oikeustieteellinen, luonnontieteellinen ja luonnontieteiden opetus, sosiaalipolitiikka ja terveystieteet sekä kasvatustieteellinen. 

Haifan yliopistossa toimii arkeologinen ja taidemuseo Hechtin museo, useita tutkimuskeskuksia ja laitoksia, kuten Evoluution tutkimuslaitos, Informaatioyhteiskunnan tutkimuslaitos, Kansallisen turvallisuuden tutkimuskeskus, Matkailun tutkimuskeskus ja  IBM:n tutkimuskeskus.

## Historia

Haifan yliopiston on perustanut 1963 Haifan kaupungin pormestari Abba Hushi Jerusalemin heprealaisen yliopiston akateemisella tuella.

Ensimmäisenä vuonna yliopistossa opiskeli 472 opiskelijaa. Humanistisia ja yhteiskuntatieteellisiä aineita saattoi opiskella seuraavilla osastoilla: raamatuntutkimus, heprealainen kirjallisuus ja kielitiede, juutalaisten historia, yleinen historia, ranskan kieli ja kirjallisuus, englannin kieli ja kirjallisuus, arabian kieli ja kirjallisuus, maantiede, sosiologia ja yhteiskuntatiede. Opetushenkilökuntaa oli 180, joista 50 oli Haifassa vakituisesti.

Yliopisto antoi todistukset ensimmäisille sieltä valmistuneille vuonna 1967. Heitä oli 75, ja kolme neljästä aikoi alkaa opettajaksi.

Oppilaitos sijaitsi alkuun Erdstein Housessa Haifan Hadar Hacarmel -alueella, mutta se kävi pian ahtaaksi. Yliopisto siirtyi Merkaz Hakarmeliin ja sijoittui rakennukseen, jossa on nyt Viides kunnallinen lukio. Vuonna 1966 yliopisto muutti Carmelvuorelle, jossa sen pääkampus sijaitsee nykyisin.

Laitoksen ensimmäinen rakennus, pystytettiin 1966. Siinä oli luokkahuoneita, laboratorioita, 110&nbsp;000 teoksen kirjasto ja kahvio. Brasilialainen arkkitehti Oscar Niemeyer suunnitteli kampuksen, jolla sijaitsisivat kaikki yliopiston toiminnot yhdessä kokonaisuudessa.

## Sijoitus yliopistorankingeissa
Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Haifan yliopisto sijalle 601.–700. maailmassa.  THE-yliopistoranking arvioi yliopiston vuoden 2018 listallaan 100. sijalle Aasiassa ja sijaluokkaan 601–800 maailmassa.

## Lähteet

## Aiheesta muualla
Pure Instinct

**Pure Instinct** on saksalaisen hard rock-yhtye Scorpionsin kolmastoista studioalbumi, joka julkaistiin vuonna 1996. Albumilla on havaittavaissa hieman poprock-vaikutteita. Tämä on ainoa yhtyeen albumi, jolla rumpuja soittaa sessiomuusikko Curt Cress. Albumi julkaistiin myös vaihtoehtoisella kannella alkuperäisen kannen alastomuuden vuoksi.                                                                                                                               

Suomessa albumi myi kultaa

## Kappaleet

## Kokoonpano
* Klaus Meine - laulu
* Matthias Jabs - soolokitara, taustalaulu
* Rudolf Schenker - kitara, taustalaulu
* Ralph Rieckermann - basso, taustalaulu
* Curt Cress - rummut, lyömäsoittimet, taustalaulu

## Lähteet

## Aiheesta muualla
* 
*
Yamaha TZR 125

**Yamaha TZR 125** on Yamahan vuosina 1987&ndash;1992 valmistama ”kyykkymallinen” eli supersport-tyylin kevytmoottoripyörä. Kyykky viittaa sport-pyörien ajoasennon kyykkymäiseen olemukseen. Nykyään Yamaha TZR:ää valmistetaan mopoversiona ja ne ovat yleisimpiä kyykkymallisia mopoja. Yamaha valmisti myös TZR 125 RR -mallia vuosina 1994&ndash;1995. RR-malli on hieman leveämpi ja suurempi ja muistuttaa enemmän isompaa moottoripyörää. Nykyään RR:t ovat harvinaisia.

## Tehokkuus
Täysitehoisen Yamaha TZR:n tehoksi on ilmoitettu noin 26 hv (19,4&nbsp;kW). Maksimivääntö on noin 1.8&nbsp;kg/m @ 10000 rpm, joka on kaksinkertainen verrattuna esimerkiksi nelitahtiseen Yamaha YBR:ään. TZR:t olivat aikansa suosituimpia piikkejä yhdessä Hondan vastaavanlaisen NSR 125 -kevytmoottoripyörän kanssa. Vanhoissa TZR:issä onkin paljon tehoa, koska kevytmoottoripyörien 11 kilowatin tehorajoitus tuli vasta pyörien valmistuksen loppumisen jälkeen. Vanhoja TZR:iä piti kuristaa ainakin pakoputkiston kuristuksilla. Yamaha TZR:t on varustettu Y.P.V.S-pakoaukonsäätimellä (Yamaha power valve system), joka tuo etenkin ennen tehopiikkiä (kierrokset alle 7000 rpm) paljon vääntöä, ja oikein toimiessaan säädin vähentääkin kulutusta ja helpottaa matka-ajoa. Y.P.V.S täytyi lukita kiinni-asentoon tehorajoituksen mukaan, yleensä 5&nbsp;mm ruuvilla. Koska pyörällä on jo ikää, kuristettuja ”tetsareita” on vähemmän. Usea omistaja on jo laittanut pyörän tt:ksi (täysitehoiseksi) juuri sen tuoman teholisän takia. Lisäksi kuristaminen pienentää kaksitahtimoottorin käyttöikää.

## Nykypäivän TZR

Yamaha TZR:t ovat edelleenkin suosittuja Honda NSR:n kanssa. Pyörät ovatkin hyvin kestäviä ikäänsä nähden. 50-kuutioiset mopoversiot ovat erittäin suosittuja, ja osa malleista on Valentino Rossin Yamaha YZR M1-pyörän replikaversioita.

Yamaha esitteli uuden kyykky-mallisen kevytmoottoripyörän 2008, Yamaha YZF R-125:n, kilpailemaan huippusuositun Honda CBR 125R -pyörän kanssa. Pyörä kuuluu Yamahan YZF R-sarjaan, ja siitä on muodostunut CBR:n kaltainen myyntimenestys menevän ulkonäkönsä ja luotettavan tekniikkansa vuoksi.

## Lähteet

## Aiheesta muualla
*englanninkielinen arvostelu 
*TZR-mallin kehitys ja eri mallit ja niiden tekniset tiedot englanniksi
Ensitulo

**Ensitulo** on tuloa, jonka kotimaiset talousyksiköt saavat osallistumisestaan tuotantoon ja korvauksia, jotka rahoitus- ym. varojen omistaja saa varojen järjestämisestä toisen yksikön käytettäväksi. Tulo voi olla palkansaajakorvauksia, tuotanto- ja tuontiveroja vähennettynä tukipalkkioilla, toimintaylijäämää tai sekatuloa sekä omaisuustuloa. (EKT 1995 8.22)

**Palkansaajakorvaukset + toimintaylijäämä ja sekatulo + omaisuustulot - omaisuusmenot = sektorin ensitulo**

**Kotimaisten sektoreiden ensitulojen summa = kansantulo = BKTL =** **BKT -** kotimaisten talousyksiköiden ulkomaisille talousyksiköille maksamat ensitulot **+** kotimaisten talousyksiköiden ulkomaisilta talousyksiköiltä saamat ensitulot.

## Katso myös
* Kansantalouden tilinpito
* Tilastokeskus, käsitteet ja määritelmät
Francesco Tamburini

**Francesco Tamburini** (1846–1891) oli italialaissyntyinen arkkitehti. Tunnetuimmat työnsä hän suunnitteli Argentiinaan, jonne hän muutti vuonna 1881. Tamburini suunnitteli muun muassa laajennuksen Casa Rosadaan, Argentiinan presidentin virka-asuntoon. Hän oli myös suunnittelemassa Buenos Airesin oopperatalo Teatro Colónia, yhdessä Vittorio Meanon kanssa. Tamburini kuoli Buenos Airesissa.
Pronssinen Pokaali (albumi)

**Pronssinen Pokaali** on Pronssisen Pokaalin vuonna 1996 julkaistu debyyttialbumi. Albumin viimeinen varsinainen kappale ’’Keidas’’ kestää 3 minuuttia ja 32 sekuntia. Tämän jälkeen raidan lopussa on 16 minuuttia ja 3 sekuntia hiljaisuutta. Myös levyn lopussa oleva nimeämätön piiloraita on hiljainen.

## Kappaleet
Kaikki kappaleet säveltänyt ja sovittanut Pronssinen Pokaali ja sanoittanut Tomi Sivenius ja Jouni Hynynen, ellei toisin mainita.

#
#
#
#
#
#
#
#
#
#
#
#

## Kokoonpano
* Janne Hynynen – taustalaulu, tynnyrit, kitarasamplet
* Janne Hyrkäs – rummut, symbaalit
* Marko Annala – kitara
* Jouni Hynynen – kitara, kitarasamplet, taustalaulu
* Jyri Riikonen – syntetisaattori, samplet, ohjelmointi, taustalaulu
* Tomi Sivenius – laulu, kitarasamplet

### Muut levyn tekoon osallistuneet
* Petri Majuri – äänitys ja miksaus
* Jari Kääriäinen – tuottaja
* Mika Jussila – masterointi
* Ari Nakari ja Niina Oikkonen – valokuvat
* Jyri Riikonen – kansitaide

## Lähteet
Canon PowerShot A95

**Canon PowerShot A95** on Canonin Powershot-perheeseen kuuluva vuonna 2004 julkaistu täysautomaattinen digikamera. Se on muun muassa varustettu viiden megapikselin CCD-kennolla, 3-kertaisella optisella zoomilla ja taittuvalla 1,8 tuuman TFT-näytöllä. Kamera painaa ilman akkua ja muistikorttia noin 325 grammaa. A95-malli toimii AA-sormiparistoilla tai AA-kokoisilla akuilla. Kamera tukee Compact Flash -muistikortteja. 
## Tärkeimmät ominaisuudet
*5,0 megapikseliä
*14 kuvausohjelmaa
*VGA-tasoinen videokuvaus äänellä (30 kuvaa/sekunti)
*DIGIC-suoritin ja iSAPS-tekniikka
*9 pisteen AiAF, Flexizone AF/AE -ohjaus
*1,8 tuuman kääntyvä TFT-näyttö
*AV-liitäntä TV:hen
*Suomenkieliset käyttövalikot
## Lähteet
*Canonin suomenkieliset sivut
*Steves digicams-sivusto
Sevettijärvi–Pulmanki-vaellusreitti

**Sevettijärvi&ndash;Pulmanki-vaellusreitti** kulkee halki Kaldoaivin erämaan Suomen Lapissa. Kesäreitti on 60&ndash;70&nbsp;kilometriä ja hiihtoreitti noin 60&nbsp;kilometriä pitkä.

## Reittiselostus
Sevettijärvi&ndash;Pulmanki-vaellusreitin päätepisteet ovat Sevettijärvi ja Nuorgamin lähellä olevan Pulmankijärven eteläpää. Luonto on pääosin karua, koivua kasvavaa tunturiylänköä, mutta etelämmässä Sevettijärven lähellä maasto on metsäisempää.

Vaellusreitillä on autiotupia noin kymmenen kilometrin välein. Autiotuvilla on vedenottopaikat, ja reitin varrella on paljon pieniä järviä, joiden vesi on yleensä juomakelpoista. 

## Lähteet
*Luontoon.fi&nbsp;&ndash;&nbsp;Sevettijärvi&nbsp;&ndash; Pulmanki&nbsp;-reitti
Końskowola

**Końskowola** on kylä Kaakkois-Puolassa Puławyn ja Lublinin välissä lähellä Kurówia Kurówkajoen varrella. Kylässä asui 2&nbsp;188 asukasta vuonna 2004. Siellä on kaksi kirkkoa, jotka rakennettiin vuosina 1613 ja 1670.

## Historia

Kylä perustettiin luultavasti 1300-luvulla Witowska Wola -nimisenä. Sen nimi muutettiin 1800-luvulla Konińskawolaksi. Kaupunki kaupparekisteröitiin 8. kesäkuuta 1532. Yksittäisenä kaupunkina Końskowolalla oli keskeinen rooli ruokatarvikkeiden tarjoajana ympäröiville alueille. Lisäksi siellä oli useita tekstiilitehtaita. Moni muutti Końskowolaan muista Puolan osista, mutta myös muualta: muun muassa saksilaisia muutti sinne.

Puolan kolmannen jakovaiheen vuonna 1795 jälkeen se liitettiin Itävaltaan. Vuonna 1809 siitä tuli muun Puolan mukana osa Varsovan herttuakuntaa. Vain muutaman vuoden kuluttua vuonna 1815 siitä tuli osa niin sanottua Kongressi-Puolaa, joka kuului Venäjälle. Tammikuun kansannousun jälkeen vuonna 1870 kaupunki menetti kaupunkiluonteensa eikä koskaan saanut sitä takaisin. Venäjän vuoden 1905 vallankumouksen aikana Końskowolassa järjestettiin monia solidaarisia mielenosoituksia ja lakkoja. Vuodesta 1918 Końskowola oli taas osa itsenäistä Puolaa, kun maa itsenäistyi uudelleen.

Toisen maailmansodan syttyi, ja saksalaisjoukot miehittivät Końskowolan 15. syyskuuta 1939. Saksalaisjoukot perustivat Końskowolaan sotavanki- ja orjatyövoimaleirejä. Sotavankileirit lopetettiin pian, mutta orjaleirit säilyivät aina vuoteen 1943. Orjaleireillä olleet työskentelivät saksalaisille maatiloilla ja teiden ja rautateiden rakennustyömailla.

Ghetto vakiinnutettiin Końskowolaan. Sinne uudelleensijoitettiin juutalaisia useista maista, kuten Slovakiasta. Lokakuussa 1942 gheton asukasluku vakiintui. Saksalaisten johtamissa joukkoteloituksissa 800–1&nbsp;000 juutalaista tapettiin. Heidät tapettiin leirin lähellä olleessa metsässä. Jäljelle jääneet kuljetettiin toiseen leiriin.

Puna-armeijan lähestyessä kesällä 1944 saksalaiset olivat suunnitelleet polttavansa Końskowolan. Saksalaiset hallintajoukot ryhtyivät 25. heinäkuuta 1944 taistelemaan Armia Krajowaa ja myöhemmin Bataliony Chłopskien puolalaisia partisaaneja vastaan. Puna-armeijan joukot saapuivat ja Końskowola onnistuttiin säästämään.

## Turismi
Końskowolan tunnettuja turistinähtävyyksiä ovat kaksi katolista kirkkoa, jotka rakennettiin vuosina 1613 ja 1670. Lisäksi kylässä on Opaliński- ja Lubomirski-sukujen sukuhaudat. Kylässä on lisäksi luterilaisen hautausmaan jäänteet.

Końskowola on lisäksi tunnettu siitä, että kaksi kuuluisaa puolalaista runoilijaa Franciszek Dionizy Kniaźnin ja Franciszek Zabłockin kuolivat siellä.

## Aiheesta muualla
*Valokuvia Końskowolasta sodan aikana 
*Końskowolan historia
Biber

**Biber** () oli Saksan laivaston yhden hengen pienoissukellusvenetyyppi toisessa maailmansodassa.  Korvettikapteeni Hans Bartelsin suunnittelema Biber perustui Bergenissä vallattuun Kuninkaallisen laivaston *Welman W46* -pienoissukellusveneeseen. Biberin prototyyppi, kutsumanimiltään *Bunte-Boot* tai *Adam*, valmistui 15. maaliskuuta 1944. Saksan laivasto hyväksyi 29. maaliskuuta aluksen. Sodan loppuun mennessä lyypekkiläinen Flenderwerke-telakka valmisti yhteensä 324 Biberiä.

## käyttö
 

Palveluskäytössä kahdella rungon ulkopuolelle kiinnitetyllä torpedolla varustettu Biber ei ollut lainkaan niin menestyksekäs kuin saksalaiset olivat toivoneet. Biberit operoivat vuosien 1944-1945 taitteessa pääasiassa brittien laivoja vastaan kärsien itse erittäin raskaita tappioita. Biberien tekemät upotukset olivat etupäässä raskaasti kuormattuja maihinnousualuksia ja säiliöproomuja. Upotusten kokonaismäärä nousi noin 93&nbsp;000 tonniin, mihin moni tavallinen sukellusvene ylti yksin.

Biber oli vaikea ohjata, lisäksi kuljettajaa uhkasi häkämyrkytys. Britit kaappasivat vuonna 1945 yksinäisen Biberin, josta löytyi häkämyrkytykseen kuollut kuljettaja. Yleensä Biberien ohjaajat olivat vapaaehtoisia. Ohjaajalla oli sukellusvarusteet: kuivapuku sekä Dräger-hapenkierrätin.

Saksalaiset ehtivät suunnitella mielikuvituksellisia erikoistehtäviä Bibereille. Yksi suunnitelma oli pienoissukelluveneiden pudottaminen Suezin kanavaan lentoveneestä. Tehtävänä olisi ollut tukkia kanava upottamalla suuri rahtilaiva.

Bibereillä toteutettujen operatioiden suurin menestys oli Antwerpenin Kreuzzschanz-sulun sulkuporttien tuhoaminen kahdella torpedolla. Tehtävän suoritti aliluutnantti Langsdorff, joka menetti itse henkensä tehtävässä. Aluksilla kuljetettiin myös tarvikkeita piiritettyihin satamakaupunkeihin: torpedojen tilalle kiinnitettiin vesitiiviit säiliöt, joihin pakattiin muonaa ja muuta tarpeellista. Pienoissukellusveneet pääsivät muita aluksia helpommin pujahtamaan muun muassa IJmuidenin satamaan. Yleensä kuitenkin kuljetuksiin käytettiin Biberiä suurempia kahden miehen *Seehund*-sukellusveneitä.

## Lähteet
*

### Viitteet

## Aiheesta muualla

* uboat.net: Biber 
* uboat.net: Midget submarine operations 
* http://www.u-boote-online.de/typen/biber.php
Vittorio Meano

**Vittorio Meano** (1860 Susa – 1904) oli italialaissyntyinen arkkitehti. Hän opiskeli Torino Albertina-akatemiassa. Hän lähti työskentelemään Argentiinaan vuonna 1882. Argentiinassa Meano työskenteli Francesco Tamburinin ateljeessa. Vuonna 1890 Meano ja Tamburini suunnittelivat Buenos Airesin kuuluisan Teatro Colón -oopperatalon, ja vuonna 1895 Meano voitti Argentiinan kongressitalosta järjestetyn arkkitehtikilpailun.

## Lähteet
U96

**U96** on saksalainen eurodanceprojekti, jonka loivat DJ:t ja tuottajat Alex Christensen, Ingo Hauss, Helmut Hoikins ja Hajo Panarinfo. He ovat tuottaneet monia 1990-luvun eurodance-hittejä.

Projektin nimi on otettu tunnetusta Sukellusvene U-96 -elokuvasta, joka on nähty myös televisiosarjana. Heidän ensimmäinen hittinsä vuonna 1991 oli techno-dance-versio elokuvan tunnussävelestä. Alkuperäisen version oli säveltänyt Klaus Doldinger. Ensimmäinen levy *Das Boot* ilmestyi 1992. 

Seuraavalla *Replugged* (1993) albumilla oli kokeellisempi äänimaailma, inspiraatioina olivat toimineet 1980-luvun elektropop, ambient ja disco. Replugged oli menestys 
kuten yhtyeen ensimmäinen levy *Das Boot* (1992). Albumilla oli muutama Top 10 hitti, esimerkkeinä Love Sees No Colour ja Night in Motion. Lisäksi levyltä löytyi rauhallisempia kappaleita kuten The One Russian ja Without You.

Kolmannella levyllä *Club Bizarre* (1995) yhtyeen soundi muuttui radikaalisesti. Albumin kappaleet ovat sekoitus teknopoppia ja nopeaa trancea. Levyn hittejä olivat Love Religion ja Club Bizarre.

Vuonna 1996 julkaistiin albumi *Heaven*. 

90-luvun lopussa julkaistiin singlet Seven Wonders (1997), Energie (1998), Beweg Dich, Baby (1998) ja Das Boot 2001 (2000). U96 julkaisi kokoelman *Best Of 1991*–*2001*, joka sisälsi muutamia uusia kappaleita julkaisemattomalta Rhythm Of Life -albumilta.

U96 palasi saksan Top 30 -listoille vuonna 2006 hittinsä Vorbei kanssa, jossa lauloi vieraileva laulaja Ben.

Pitkään odotettu uusi täysipitkä albumi, *Out of Wilhelmsburg*, julkaistiin 2007.

## Diskografia
### Albumit
**Das Boot* (1992)
**Replugged* (1993)
**Club Bizarre* (1995)
**Heaven* (1996)
**Best Of 1991*–*2001* (2000)
**Out of Wilhelmsburg* (2007)
**REBOOT* (2018)

### Singlet
*"Das Boot" (1991)
*"I Wanna Be A Kennedy" (1992)
*"Come 2 Gether / Der Kommandant" (1992)
*"Ambient Underworld" (1992)
*"Das Boot / Kennedy Megamix" (1992)
*"Love Sees No Colour" (1993)
*"Night In Motion" (1993)
*"Inside Your Dreams" (1994)
*"Club Bizarre" (1994)
*"Love Religion" (1994)
*"Movin'" (1995)
*"Boot II" (1995)
*"Heaven" (1996)
*"A Night To Remember" (1996)
*"Venus In Chains" (1996)
*"Seven Wonders" (1997)
*"Calling The Angels (Feat. Dea-Li)" (1997)
*"In Your Mind" (1998) [Which Never Released]
*"Energie" (1998)
*"Beweg Dich, Baby" (1998)
*"Das Boot 2001" (2000)
*"We Call It Love" (2003)
*"Vorbei" (2006)
*"Mr. DJ Put On The Red Light" (2006)
Murheen laakso

**Murheen laakso** on Mana Manan toinen ja viimeiseksi jäänyt studioalbumi. Yhtyeen kitaristi Arto "Otra" Romppanen kokosi levyn edesmenneen laulaja-kitaristi Jouni Mömmön ennen kuolemaansa tekemistä sävellyksistä ja muistiinpanoista. Julkaistaessaan albumi sai hyvin positiivisen vastaanoton, joskin monet kriitikot valittelivat Mömmön poissaoloa.

Jouni Mömmö oli jo säveltänyt ja sanoittanut suurimman osan albumin kappaleista vuoteen 1990 mennessä. Mömmön kuolema 1991 kuitenkin pysäytti yhtyeen toiminnan. Joitakin *Murheen laakson* kappaleista yhtye oli jo esittänyt konserteissaan ennen tätä. Lisäksi ennen kuolemaansa Mömmö mielisairaalassa ollessaan oli tehnyt uusia kappaleita, joita hän opetti häntä vierailuilla katsomassa käyneelle basisti Tuomas Moilaselle, joka kuitenkin unohti näistä suurimman osan fyysisten muistiinpanojen puutteessa. Lopullisen *Murheen laakson* kahdeksasta kappaleesta kaikki paitsi "Tie vie" ovat Mömmön säveltämiä ja sanoittamia; "Tie vie" on kitaristi Otra Romppasen Mömmön sanoituksen pohjalta säveltämä. Lisäksi Romppanen sovitti kaikki "raakaversiot" valmiiksi kappaleiksi, kuten oli tehnyt jo yhtyeen ensimmäisellä *Totuus palaa* -albumilla. Mömmön kuoleman jälkeen harvakseltaan keikkaillut yhtye esitti keikoillaan myös *Murheen laakson* kappaleita ennen lopullista hajoamistaan 2001.

Tyyliltään *Murheen laakso* on hidastempoista raskasta rockia, jossa on vaikutteita post-punkista, heavy metalista ja psykedeliasta. Jälkimmäinen näkyy erityisesti kappaleissa "Ruusu, tulppaani ja peyote" ja "Noidat" jotka pitkän kestonsa aikana hitaasti kasvavat huippuunsa. Kappalerakenteet ovat albumilla yksinkertaisia ja nojaavat runsaisiin kitarasoolohin ja raskaisiin kitaravalleihin. *Totuus palaa* -albumin tyyliin verrattuna kosketinsoittimilla on suurempi osuus ja kappaleet ovat entistä pitempiä ja hitaammin kasvavia. Laulajana albumilla toimii pääasiassa Sami Tiilama, mutta lisäksi Kimmo Kuosmanen laulaa kappaleen "Suruni tie" ja Otra Romppanen kappaleen "Tie vie", joka poikkeaa jonkin verran albumin muusta linjasta rockaavammalla tyylillään.

## Kappaleet

#Syyttömänä kirottu – 5:53
#Ruusu, tulppaani ja peyote – 5:41
#Liisa – 6:02
#Suruni tie – 5:02
#Sua pukee kauneus – 7:37
#Elämä on murheen laakso – 5:53
#Tie vie – 4:26
#Noidat – 11:37

## Kokoonpano

*Sami Tiilama - laulu
*Kimmo Kuosmanen - laulu
*Otra Romppanen - kitara, syntetisaattori ja laulu
*Antti Litmanen - kitara
*Tuomas Moilanen - basso
*Raimo Pesonen - rummut
*Pete Korhonen - rummut

## Lähteet
Klaatu

**Klaatu** oli kolmemiehinen kanadalainen progressiivista rockia esittänyt yhtye, joka toimi 1970-luvun lopulta 1980-luvun alkuun. Heidän ensimmäinen albuminsa, *[[3:47 EST]]*, oli erittäin Beatles-vaikutteinen &ndash; etenkin kappale "Sub-Rosa Subway".

Levyn myyntiä vauhditti huhu, jonka mukaan kyseessä olisi Beatlesin uusin, salanimellä julkaistu albumi. Minkäänlaisia tekijätietoja ei kansipapereista muuten löydykään. 

Klaatun kuuluisin kappale on todennäköisesti vuoden 1976 "Calling Occupants of Interplanetary Craft", josta The Carpenters teki oman versionsa seuraavana vuonna.

## Kokoonpano
*John Woloschuk (bassokitara, koskettimet)
*Dee Long (kitara)
*Terry Draper (rummut)

## Albumit
**[[3:47 EST]]* tai *Klaatu* (1976)
**Hope* (1977)
**Sir Army Suit* (1978)
**Endangered Species* (1980)
**Magentalane* (1981)
**Klaasic Klaatu* (1982)
**Klaatu Sampler*
**Peaks* (1993)
**Sun Set* (2005)
**Raarities* (2005)
**Solology* (2009)

## Aiheesta muualla
* http://www.klaatu.org/
Marce Rendic

**Marce Rendic** (s. 18. syyskuuta 1973 Helsinki) on suomalainen radiojuontaja. Hän on juontanut aikaisemmin radio-ohjelmia Yleisradiolle Radio Suomessa ja YleQ:ssa, kunnes siirtyi vuoden 2007 alussa Nelonen Median Radio Rock -radiokanavalle.

Rendic on asunut osan elämästään isänsä kotimaassa Chilessä, jossa hän on kouluttautunut stuertiksi. Hänellä on myös hierojan ja kokin koulutus. Hän on opiskellut myös Laajasalon opiston radiolinjalla. Rendic asuu perheineen omakotitalossa Espoossa. 

## Lähteet

## Aiheesta muualla
* Radio Rock – Marce Rendic
Mike Boit

**Michael (”Mike”) K. Boit** (s. 1. kesäkuuta 1949) on kenialainen keskimatkojen juoksija. Boitin 15-vuotisen uran huippuhetkiä oli pronssimitali Münchenin 1972 olympialaisten 800 metrin juoksussa. Samoissa kisoissa hän sijoittui 1&nbsp;500 metrillä neljänneksi. Kansainyhteisön kisoissa hän saavutti 800 metrillä hopeaa vuonna 1974 ja voitti samalla matkalla kultaa neljä vuotta myöhemmin. Elokuussa 1976 hän jäi Berliinissä vain 0,07 sekunnin päähän Alberto Juantorenan olympialaisissa tekemästä tuoreesta maailmanennätyksestä. Boit ei päässyt vuosien 1976 ja 1980 olympialaisiin Kenian boikotoidessa niitä .

Boitin ennätykset ovat 800 metrillä 1.43,57 (vuodelta 1976), 1&nbsp;500 metrillä 3.33,67 (vuodelta 1981) ja maililla 3.49,45 (vuodelta 1981). Hän on opettanut Kenyatta-yliopistossa liikuntatieteellisellä osastolla.

## Lähteet
Bersaglieri

**Bersaglierijoukot** ("tarkka-ampujat", johdettu sanasta *bersaglio*, "maalitaulu") ovat Italian armeijan jalkaväkiyksiköitä. Yksikön sotilaat tunnistaa leveälierisestä hatusta ja päähineeseen kiinnitetyistä metson sulista. Piemontelainen kenraali Alessandro La Marmora kehitti bersaglierijoukot vuonna 1836 nopeasti liikkuviksi ja itsenäisesti toimiviksi erikoisjoukoiksi.

Bersaglieriyksiköt esiintyivät ensimmäisen kerran vuonna 1836 jolloin ensimmäinen komppania marssi sotilasparaatissa Torinon halki. Bersaglierit suunniteltiin nopeasti liikkuviksi yksiköiksi, joiden oli määrä laukaista paikoilleen juuttuneet asemasodaksi käyneet tilanteet. Yksiköt oli tarkoitettu alun perin toimimaan myös vuoristojoukkoina, mutta erikoisyksikkö perustettiin erikseen.

## Ensimmäinen ja toinen maailmansota

Ensimmäisessä maailmansodassa taisteli 12 bersaglierirykmenttiä, yhteensä 210&nbsp;000 sotilasta. Sodan päätyttyä bersaglierirykmentin koko vähennettiin kahteen pataljoonaan ja bersaglieriosastot muutettiin polkupyöräjoukoiksi. Uusi *liikkuva sodankäynti* sai aikaan sen, että vuonna 1939 jokaiseen uuteen panssaridivisioonaan liitettiin bersaglierirykmentti. 

Toisen maailmansodan aikana kaikkien bersaglierirykmenttien koko kasvatettiin kolmeen pataljoonaan. Italian armeija ei kuitenkaan tinkinyt eliittijoukkojen tasosta: alokkaat olivat tavallista kookkaampia ja heillä oli loistava taistelumoraali. He kävivät läpi erittäin rankan fyysisen koulutuksen, jolla oli tarkoitus kehittää kovaa kestävyyttä. 

Bersaglierit taistelivat Etelä-Ranskassa ja Kreikassa vuonna 1940. Bersaglierit saavuttivat lohkoillaan kovan maineen, mutta se ei auttanut vuoden 1941 alussa ensimmäistä Libyaan saapunutta 10. Rykmenttiä. Kolonna joutui brittitankkien väijytykseen syvällä turvalliseksi luokitetulla alueella, ja kärsi raskaat menetykset. Kaikkiaan Pohjois-Afrikassa toimi 6 bersaglierirykmenttiä 12:sta, ja niiden voidaan katsoa pitäneen Italian sotilaskunniaa yllä.

Bersaglieriyksiköt eivät lakanneet olemasta fasistisen Italian romahdettua, sillä yksiköt alkoivat tuolloin taistella liittoutuneiden rinnalla maassa yhä olevia fasisteja ja natseja vastaan.

## Nykyiset tehtävät

Suurten sotien jälkeen bersaglierirykmentit säilyttivät asemansa Italian armeijan organisaatiossa. Nykyään he ovat kunnostautuneet rauhanturvaajina niin Jugoslaviassa kuin Somaliassakin. Tällä hetkellä heitä palvelee myös miehitetyssä Irakissa.

## Aiheesta muualla

*Italian armeijan sivu 
*Associazione Nazionale Bersaglieri
Johann Bernhard Fischer von Erlach

**Johann Bernhard Fischer von Erlach** (kastettu 20. heinäkuuta 1656 Graz, Itävalta – 5. huhtikuuta 1723 Wien, Itävalta) oli itävaltalainen arkkitehti barokin aikakautena. Hänen töillään oli suuri merkitys ja vaikutus Itävallan Habsburgien valtakunnan arkkitehtuuriin. Fischer von Erlachin tunnetuimpiin töihin lukeutuvat Wienissä sijaitsevat Schönbrunnin linna ja Karlskirche.

Fischer von Erlachin Schönbrunnin linnaa varten suunnittelemat ja 1696 aloitetut työt keskeytyivät Joseph I:n kuoltua ja jatkuivat suurin supistuksin ja muutoksin vasta 1744. Hän rakensi myös Prahan Clam-Gallas (nyk. arkkipiispan) -palatsin 1701–1712, sisäministeriön 1716, prinssi Eugenin palatsin (myöhemmin rahaministeriö), Schwartzenbergin (valmistui 1724) ja Trautsonin palatsin sekä muitakin huomattavia yksityisrakennuksia tekijälleen ominaiseen puolirokokootyyliin.

Fischer von Erlachin poika oli arkkitehti Joseph Emanuel Fischer von Erlach.

## Lähteet

## Aiheesta muualla

*Johann Bernhard Fischer von Erlach
Totuus palaa

**Totuus palaa** on Mana Manan vuonna 1990 julkaistu esikoisalbumi. *Totuus palaa* julkaistiin alun perin ainoastaan vinyylinä, mutta levyn kappaleet löytyvät CD-muodossa vuonna 1996 ilmestyneeltä kokoelmalevyltä *[[Complete... Kaikki]]*. Totuus palaa on ainoa Mana Manan levytys Jouni Mömmön elinaikana, jolla soittaa yhtyeen varsinainen kokoonpano. Levyllä on useita klassikoksi nousseita kappaleita, kuten "Maria Magdalena" ja "Kuolla elävänä", ja se sai ilmestyessään suurta arvostusta musiikkipiireissä, ja myöhemmin kulttimaineen. Soundi valitsi vuonna 2005 50 parasta suomalaista albumia, ja *Totuus palaa* sijoittui kuudenneksitoista.

Albumin saatua jonkin verran julkisuutta ulkomailla Mana Mana päätti tehdä siitä myös englanninkielisen version. Yhtyeen suuresti ihailema Jello Biafra tarjoutui julkaisemaan tämän version Yhdysvalloissa. Skitsofreniasta kärsinyt Mömmö oli kuitenkin englanninkielisten äänityssessioiden aikana jo niin pahasti sekaisin, että ne jätettiin julkaisematta. Englanniksi levytetyt kappaleet olivat "Totuus palaa" (*The Truth is Burning*), "Ilmestyskirjan peto" (*The Beast*), "Kuolla elävänä" (*To Die Alive*) ja "Ketä sä rakastat" (*Who do you love*). Myöhemmin nämä versiot julkaistiin *Complete... Kaikki* -kokoelmalla.

Kaikki albumin kappaleet sävelsi ja sanoitti Jouni Mömmö, ja sovitti Otra Romppanen. Sekä alkuperäisen *Totuus palaa* -kannen että aiotun englanninkielisen *The Truth is Burning* -albumin kannen piirsi Mana Manassa Mömmön kuoleman jälkeen laulanut Kimmo "Kaltsu" Kuosmanen.

Albumin tyyli on astetta melodisempi kuin yhtyeen ensimmäisellä julkaisulla, "Maria Magdalena / Vaarallista" -singlellä: mukana on runsaita kitaramelodioita ja useimmat kappaleet rakentuvat nimenomaan pitkien kitarasoolojen varaan. *Totuus palaan* äänimaailma on kuitenkin hyvin raskas, tempot hitaita tai keskitempoisia ja Jouni Mömmön laulaa matalalta ja vähällä melodialla. "Ketä sä rakastat" ja "Paniikki on ekstaasin veli" ovat albumin ainoat nopeatempoisemmat kappaleet. Hitaat ja psykedeeliset "Kuolla elävänä", "Valtatie" ja "Ilmestyskirjan peto" taas ovat albumin raskainta antia. *Totuus palaan* päättää yhtyeen tunnetuin kappale "Maria Magdalena", jonka versio ei ole sama kuin alkuperäinen singleversio. Albumin versio on pitempi, hitaampi ja toisin kuin singleversio, se alkaa kitarasoololla. Se onkin albumin ehkä melodisin kappale.

Miksausvaiheessa Otra tuplasi albumin bassoraidat syntetisaattorilla. 

## Kappaleet
;A-puoli
#Totuus palaa – 3:10
#Ilmestyskirjan peto – 5:26
#Mikä on sun taivas? – 4:09
#Kuolla elävänä – 5:04
;B-puoli
#Kristinusko – 4:05
#Valtatie – 3:27
#Ketä sä rakastat? – 2:54
#Paniikki on ekstaasin veli – 2:52
#Maria Magdalena – 5:11

## Kokoonpano
*Jouni Mömmö - laulu ja kitara
*Otra Romppanen - kitara
*Tuomas Moilanen - basso
*Timo Puukko - rummut

## Lähteet

## Kirjallisuutta
*
Columbo (peruna)

**Columbo** on kesäaikana viljeltävä varhaisperunalajike. Se polveutuu risteytyksestä *Matilda x*.
Columbon kasvusto on matalaa sekä helposti tuleentuvaa. Mukula taas on pyöreänsoikea, säännöllinen ja matalasilmäinen. Mukula on hyvin tärkkelyspitoinen. Mukulan yleinen laatu on hyvä.

Lajiketta viljellään mm. Ruotsissa.

## Lähteet
* Kasvilajikeluettelo 2006 (pdf)
*Perunan siementen valintataulukko , luettu 3.6.2007
*Columbo, Paavo Ahvenniemi

### Viitteet

## Aiheesta muualla
* Höst - vinterpotatis
*Paavo Ahvenniemi, Tuottava peruna (26) 1999:4: Uudet K-lajikkeet Kulta, Idole ja Columbo, s. 24-27.
Hillerød

**Hillerød** on Tanskan Pääkaupunkialueella sijaitsevan Hillerødin kunnan keskustaajama. Vuoden 2012 alussa taajamassa oli 30 570 asukasta.

Hillerød sijaitsee Sjællandin saarella ja se on Pääkaupunkialueen pääkaupunki. Kaupungin kuuluisin nähtävyys on Frederiksborgin linna. Hillerødistä on 35 kilometrin matka Kööpenhaminaan.

## Lähteet

## Aiheesta muualla

* Hillerødin kunnan kotisivut  
* Hillerødin alueen turisti-informaatio    
* Valokuvia
Kulta (peruna)

**Kulta** on suomalainen, jauhoinen ruokaperunalajike. Kullan tärkkelyspitoisuus on 17 prosenttia. Sitä edustaa siemenperunoina Kesko Suomessa.

## Lähteet
*Maa- ja metsätalousministeriö: Kasvilajikeluettelo 2006  (pdf)
*K-Maatalous: Perunan siementen valintataulukko, luettu 3.6.2007 

### Lähdeviitteet

## Aiheesta muualla
* Paavo Ahvenniemi: Uudet K-lajikkeet Kulta, Idole ja Columbo. Tuottava peruna (26) 1999:4, s. 24-27.
* Paavo Ahvenniemi: Uusi kotimainen Kulta on kaunis ja aikainen. Maatilan Pirkka 1997:2, s. 47-48.
Viborg

**Viborg** on Tanskassa Keski-Jyllannissa sijaitsevan Viborgin kunnan keskustaajama. Vuoden 2012 alussa taajamassa oli 37 635 asukasta.

Viborg on myös entinen kaupunki, sillä vuonna 1970 Tanskassa luovuttiin kaupunkikäsitteestä. Viborg on Keski-Jyllannin alueen pääkaupunki.

Viborgin keskuksena on kukkula, joka oli pakana-aikoina pyhä paikka. Perimätiedon mukaan kuningas Knuut Suuri lähti Viborgista valloittamaan Englantia. Tanskan kuninkaat siunattiin virkaansa Viborgissa vuodesta 1027 alkaen. Siellä lyötiin Tanskan ensimmäiset kolikot. 1400-luvulta 1600-luvulle Viborg oli Jyllannin suurin kaupunki, mutta toistuvat suurpalot heikensivät sen asemaa.

## Lähteet

## Aiheesta muualla

* Viborgin kunnan kotisivut
Eyes Adrift

**Eyes Adrift** oli lyhytikäinen yhdysvaltalainen superyhtye. Yhtyeen perusti rock-yhtye Meat Puppetsin entinen kitaristi Curt Kirkwood yhdessä  Nirvanan entisen basistin Krist Novoselicin ja  Sublime-rumpali Bud Gaughin kanssa vuonna 2001. Yhtyeen tekemä musiikki oli sekoitus grunge-, punk-, ja country-musiikkia. Yhtye julkaisi yhden albumin ja hajosi vuonna 2003.

## Historia
Yhtye sai alkunsa joulukuussa 2001, kun Curt Kirkwood tapasi omalla soolokiertueellaan Krist Novoselicin. Kirkwood kertoi olevansa kyllästynyt toimimaan sooloartistina ja halusi perustaa uuden yhtyeen. Myös Novoselic oli halukas liittymään, ja he sopivat tapaamisen Kirkwoodin kotiin Texasiin kokeillakseen kuinka homma lähtisi toimimaan. Samoihin aikoihin entinen Sublime-rumpali Bud Gaugh oli etsimässä uutta yhtyettä itselleen ja päätti soittaa ystävälleen Kirkwoodille. Myös Gaugh kutsuttiin Texasiin, ja jamittelusessioiden jälkeen kolmikko päätti perustaa yhtyeen, jonka nimeksi valittiin *Eyes Adrift*.

Yhtye alkoi nauhoittaa debyyttialbumiaan alkuvuodesta 2002. Nauhoitusten jälkeen yhtye aloitti Amerikan-kiertueen, joka kesti aina vuoden loppuun asti. He esiintyivät lähinnä pienehkoissä ravintoloissa ja yökerhoissa.

Syksyllä 2002 SpinART Records julkaisi yhtyeen debyyttialbumin *Eyes Adrift*. Albumi sisälsi 12 kappaletta, joista yksi, *Alaska*, julkaistiin myös singlenä. Kappaleesta julkaistiin myös musiikkivideo. Levy ei myynyt odotetusti, vaan osoittautui flopiksi. Tämän seurauksena Novoselic turhautui musiikkibisnekseen ja päätti jättää yhtyeen vuonna 2003 keskittyäkseen politiikkaan. Tämän jälkeen Kirkwood ja Gaugh perustivat niin ikään lyhytikäiseksi jääneen rock-yhtyeen nimeltä Volcano.

## Jäsenet

*Krist Novoselic, basso ja laulu
*Curt Kirkwood, kitara ja laulu
*Bud Gaugh, rummut
 
## Diskografia
### Studiolevyt

***Eyes Adrift ([[2002]])**
# "Sleight of Hand" – 4:11  
# "Alaska" – 2:51  
# "Inquiring Minds" – 2:46  
# "Untried" – 3:56  
# "Blind Me" – 4:01  
# "Dottie Dawn & Julie Jewel" – 3:04  
# "Solid" – 3:37  
# "Pyramids" – 5:13  
# "Telescope" – 4:06  
# "Slow Race" – 5:00  
# "What I Said" – 4:34  
# "Pasted" – 15:33

### Singlet

***Alaska ([[2003]])**

## Katso myös
*Nirvana
*Sweet 75
*Meat Puppets

## Lähteet

*
Kaasuvalo

**Kaasuvalo** (Gaslight) on vuonna 1944 ensi-iltansa saanut jännityselokuva, joka perustuu Patrick Hamiltonin näytelmään *Gas Light*, jota Yhdysvalloissa esitettiin nimellä *Angel Street*. Elokuvan ohjasi George Cukor ja siinä esiintyivät Ingrid Bergman, Charles Boyer ja Joseph Cotten. Angela Lansbury oli elokuvassa ensimmäisessä roolissaan kopeana palvelijattarena. Ingrid Bergman sai roolistaan Paula Alquistina parhaan naispääosan Oscarin. 

*[[The New York Times]]in* kriitikot valitsivat *Kaasuvalon* vuonna 2004 yhdeksi kaikkien aikojen tuhannesta parhaasta elokuvasta maailmassa.

*Gas Light* -näytelmästä ja sen kahdesta elokuvasovituksesta (Yhdistynyt kuningaskunta 1940 ja USA 1944) on peräisin englannin kielen ilmaus ''gaslighting'', joka kuvaa manipuloivaa käytöstä, joka horjuttaa uhrin todellisuudentajua.

## Juoni

Paula Alquistin (Ingrid Bergman) täti, kuuluisa oopperalaulaja Alice Alquist, murhataan raa'asti ja murha jää selviämättä. Paula muuttaa Italiaan ja yrittää unohtaa menneisyyden. Vuosien päästä Paula on rakastunut Gregory-nimiseen (Charles Boyer) pianistiin, jonka kanssa hän menee naimisiin. Gregory ja Paula muuttavat Lontooseen Alice-tädin asuntoon. Asuntoon tulon jälkeen Gregory yrittää uskotella Paulalle kaikin tavoin tämän olevan menettämässä järkensä. 

Lopulta avuliaan poliisin (Joseph Cotten) avulla Gregory paljastuu Alice Alquistin murhaajaksi, joka yrittää saattaa vaimonsa mielisairaalaan ja löytää Alicen kuuluisat korut.

## Lähteet

## Aiheesta muualla

* 
* *Filmsite* Filmsite Movie Review – Gaslight (1944)
Juurileiri

**Juurileiri** oli 15–20-vuotiaille suunnattu aikuistumisleiri, jolla tutustuttiin vanhaan suomalaiseen elämäntapaan, maailmankuvaan, uskomuksiin ja kansanperinteeseen. Aiheita käsiteltiin keskustelujen, perinteisten käsitöiden ja itseilmaisun keinoin sekä opeteltiin vanhan omavaraistalouden elämäntapaan kuuluvia taitoja.

Juurileiri järjestettiin kerran kesässä Frantsilan yrttitilan isännöimällä Koskelan museotorpalla Suodenniemellä vuodesta 2004 lähtien. Leiritoiminta lähti liikkeelle 2003, kun alle kymmenen kansanperinteen parissa työskentelevän aikuisen työryhmä oli utelias tietämään, kiinnostaisiko nykynuoria villivihannesten keräily, pärekorin teko, kansanlaulujen laulaminen, syntyjen syvien pohdiskelu muinaisrunojen pohjalta, savusaunan lämmitys ynnä muu leirin ohjelma. Ensimmäisellä leirillä nuoria osanottajia oli kahdeksan. Koska nuorten innostus oli kova, ja lisää aikuisia opettajiakin oli leireille tulossa jakamaan vapaaehtoistyönä taitojaan, toiminta lähti kehittymään ja vakiintumaan. Keväällä 2007 leirin järjestäjät perustivat **Juurielo**-nimisen yhdistyksen leiritoiminnan ympärille.

Leirien järjestäminen loppui vuonna 2014.

## Leirin ohjelma

Juurileirin ohjelma vaihteli vuosittain. Leireillä on opetettu mm. yrttitietoutta, kasvivärjäystä, jousiammuntaa, muinaiskalastusta, kehräystä, lautanauhojen kutomista ja pettuleivän leivontaa. Keskustelunaiheina olivat esimerkiksi esivanhempiemme elämän edellytykset luonnon ehdoilla, siihen liittyvä maailmankuva ja syklinen aikakäsitys, kansanusko ja -tieto, eri elementit (maa, vesi, tuli ja ilma), elämän kiertokulku, naiseksi ja mieheksi kasvaminen, yhteisöllisyys ja omien juurten pohdinta. Leirillä käytiin läpi myös sarja seremonioita, joiden tarkoituksena oli avata mytologiaa elämyksellisellä tavalla. Leiri päättyi loppujuhlaan, johon nuorten perhe ja sukulaiset voivat osallistua. Leiri saattoi toimia vaihtoehtona rippileirille ja Prometheus-leirille.

## Juurileirin vuodenkiertotapahtumat

Juurileiritoimintaan kuului kesäleirin lisäksi viikonlopun mittaisia tapahtumia ympäri vuoden. Juurileirin käyneet tapaavat toisiaan kekrijuhla- ja laskiaistapaamisissa, joita on järjestetty mm. alkuperäiskarjatilalla Uudellamaalla, ekoyhteisössä Pohjois-Hämeessä ja leirikeskuksessa Raaseporin linnan tuntumassa.

## Järjestäjät

Leirin järjesti Juurielo ry, jonka tavoitteina on edistää omien juurten tuntemusta,  esivanhempien maailmankuvan ymmärrystä, elämän kunnioitusta, luontoyhteyttä ja samalla yhteyttä omaan itseen, yhteisöllisyyttä sekä paikallisperinteiden tuntemusta ja niistä nauttimista. Mukana ovat vuosien varrella olleet myös Frantsilan Luomuyrttitila, Sukukansojen ystävät ry ja Uusarkaainen ARKI ry.

## Katso myös

* Uskonnoton aikuistumiskoulutus
* Rippikoulu
* Prometheus-leiri

## Lähteet

* uskonnonvapaus.fi
* Lehdistötiedote 25.6.2007
Lyon Smith

**Lyon Smith** on kanadalainen äänen suunnittelija ja ääninäyttelijä. Smith tunnetaan dubbaajana animesarjoista Sailor Moon ja Beyblade. Hänellä oli myös pää-äänirooli Get Ed -sarjassa vuosien 2005-2006 aikana. Musiikin parissa Smith on työskennellyt 1980-luvulta lähtien suunnitellen niin elokuviin kuin teattereihin musiikkia.

## Filmografia

### Televisiosarjat
*La Femme Nikita (1997)
*Sailor Moon (1998) (*ääni*)
*Mythic Warriors: Guardians of the Legend (1999) (*ääni*)
*Beyblade (2002–2003) (*ääni*)
*Beyblade V-Force (2003–2004) (*ääni*)
*Beyblade G-Revolutions (2004–2005) (*ääni*)
*Get Ed (2005–2006) (*ääni*)
*Bakugan Battle Brawlers (2007) (*ääni*)
*The Adventures of Chuck & Friends (2011–2012) (*ääni*)

### Elokuvat
*Crime in Connecticut: The Story of Alex Kelly (1999)

### Konsolipelit
*Biohazard Zero (2002)

## Aiheesta muualla
* 
* Anime News Network
* TV.com 
*
Verettömyys

**Verettömyys** oli suomalaisen kansanperinteen tuntema ihmisten sairaus, jonka kuviteltiin johtuvan veren laadun heikkenemisestä, vääränlaisesta verestä tai veren vähyydestä. **Verellisyys** oli ihmisen tavallinen, oikea tila, jossa hänellä oli riittävästi omaa verta.

Verettömyys aiheutti innottomuutta, kalvakkuutta, masentumista tai heikkoutta. Kyse oli lähinnä riuduttavista sairauksista ja puutostiloista, kuten anemiasta. Nykyisin verettömyys tarkoittaa kalpeutta.

Verettömyys johtui joskus siitä, että ympäristön haltijat olivat vieneet tai turmelleet veren tai tuoneet oman verensä tilalle. Loitsuilla saatettiin pyytää omaa verta takaisin:

Oma veri voitiin rinnastaa luontoon, suojelushaltijaan, ja verta nostatettiin kuin luontoa lovesta:

## Katso myös
*Veren synty
*Itsettömyys
Half Hour of Power

**Half Hour of Power** on Sum 41 -yhtyeen  ensimmäinen studioalbumi. Big Rig Records julkaisi sen 27. kesäkuuta 2000.

Levyn kappaleen "Summer" suunniteltiin julkaistavan jokaisella Sum 41:n albumilla, mutta tämän levyn jälkeen se ilmestyi vain albumilla *[[All Killer No Filler]]*. 

## Kappaleet
Kaikki kappaleet kirjoittanut Sum 41

#
#
#
#
#
#
#
#
#
#
#

## Singlet
*Makes No Difference (2000)
*It's What We're All About (2002)

## Kokoonpano
*Deryck Whibley – laulu, kitara
*Dave Baksh – kitara
*Jason McCaslin – basso
*Steve Jocz – rummut

## Muuta
*Albumi kestää 30:00 minuuttia, siitä albumin nimi. Tosin "Another Time Around" -raidan jälkeen seuraa noin kolme minuuttia kestävä hiljaisuus.
*"T.H.T." tulee sanoista "Tables Have Turned".
*"It's What We're All About" -kappaleen viimeisen säkeistön esittää rap-artisti MC Shan.
*"It's What We're All About" julkaistiin vuonna 2002 singlenä, mutta hieman muunneltuna ja pidennettynä. Se esiintyi myös Spider-Man -elokuvassa
*"Grab the Devil" -kappaleen työnimi oli "Grab the Devil by the Horns and **** Hum Up It".
*"Another Time Around" -kappaleen työnimi oli "Time Around".

## Lähteet
Vanity Fare

**Vanity Fare** oli vuonna 1966 perustettu englantilainen yhtye, jonka suurin hitti oli ”Hitchin’ A Ride” vuodelta 1970. Kappaleen on levyttänyt suomeksi Paula Koivuniemi vuonna 1972 nimellä ”Liftari oon”. Toinen Vanity Faren hittikappale oli ”Early In The Morning”, josta tehtiin Suomessa Joukon ja Kostin esittämä käännös nimellä ”Illasta aamuun” (1969). 

## Kokoonpano
*Dick Allix (s. 3. toukokuuta 1945) – rummut  
*Trevor Brice (s. 12. helmikuuta 1945) – laulu
*Tony Goulden (s. 21. marraskuuta 1944) – kitara
*Tony Jarrett (s. 4. syyskuuta 1944) – kitara, basso
*Barry Landeman (s. 25. lokakuuta 1947) – kosketinsoittimet

## Diskografia
### Singlet
*I Live For The Sun (1968)
*Summer Morning (1968)
*Highway Of Dreams (1969)
*Early In The Morning (1969)
*Hitchin’ A Ride (1969)
*Come Tomorrow (1970)
*Carolina’s Coming Home (1970)
*Where Did All The Good Times Go? (1971)
*Our Own Way of Living (1971)
*Better By Far (1972)
*The Big Parade (1972)
*I’m In Love With The World (1972)
*Rock And Roll Is back (1972)
*Take It Shake It Break My Heart (1973)
*Fast Running Out Of World (1974)
*Dreamer (1986)
*Rain (1993)

### Albumit
*The Sun The World And Other Things (1968)
*Early In The Morning (1969)
*Coming Home (1970)
*Hitchin’ A Ride (1974)
*Will You Still Love Me Tomorrow (Kompilation, 1994)
*The Best of Vanity Fare (2004)

## Listasijoitukset Englannissa
### Singlet
*I Live For The Sun (1968) (20)
*Early In The Morning (1969) (8)
*Hitchin’ A Ride (1969) (16)

## Aiheesta muualla
*http://www.vanityfare.co.uk/biog.htm
Sorøn kunta

**Sorø** on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 29 882 asukasta, ja sen pinta-ala oli 308,5 neliökilometriä. Kunnan keskustaajama on myös nimeltään Sorø.

## Seurakunnat
Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.

* 1: Niløse Sogn
* 2: Stenlille Sogn
* 3: Stenmagle Sogn
* 4: Ruds Vedby Sogn
* 5: Skellebjerg Sogn
* 6: Tersløse Sogn
* 7: Munke Bjergby Sogn
* 8: Kirke Flinterup Sogn
* 9: Bromme Sogn
* 10: Pedersborg Sogn
* 11: Bjernede Sogn
* 12: Sorø Sogn
* 13: Slaglille Sogn
* 14: Fjenneslev Sogn
* 15: Lynge Sogn
* 16: Vester Broby Sogn
* 17: Alsted Sogn

## Lähteet

## Aiheesta muualla

* Sorøn kunnan kotisivut
Luca Cordero di Montezemolo

**Luca Cordero di Montezemolo** (s. 31. elokuuta 1947 Bologna, Italia) on italialainen liikemies, joka tunnetaan parhaiten autojätti Fiatin hallituksen entisenä puheenjohtajana, Ferrarin entisenä pääjohtajana sekä yhtenä Formula 1 -sarjan suurimmista vaikuttajista. Koulutukseltaan Montezemolo on juristi.

Montezemolo opiskeli lakia Rooman yliopistossa, josta hän siirtyi Columbian yliopistoon vuonna 1971. Myöhemmin hän siirtyi Fiat-konserniin, josta hänet siirrettiin Ferrarille 1973. Siellä hänestä tuli Enzo Ferrarin assistentti ja seuraavana vuonna jo Scuderia Ferrarin tallipäällikkö. Vuonna 1975 Montezemolo ylennettiin kuitenkin Ferrarista Fiatin urheilutoiminnan johtajaksi ja vuonna 1977 koko Fiatin johtajistoon.

Vuonna 1991 Montezemolo palasi Ferrarille, kun Fiatin pääjohtaja Gianni Agnelli nimitti hänet koko Ferrarin pääjohtajaksi, jossa hän toimi vuoteen 2014 asti. Hän toimi myös Maseratin johtajana vuosina 1997–2005.

Montezemolon vaikutus Formula 1 -sarjaan on ollut merkittävä. Jo hänen ensimmäisenä aikanaan Ferrarilla vuosina 1973–1977, talli voitti kaksi kuljettajien ja kolme valmistajien maailmanmestaruutta. Tehtyään paluun talliin hän palkkasi kaudeksi 1993 Peugeot'n johtajan Jean Todtin, joka houkutteli muun muassa Michael Schumacherin, Ross Brawnin ja Rory Byrnen talliin kaudeksi 1996. Vuonna 1999 Ferrari voitti valmistajien mestaruuden ensi kertaa 16 vuoteen ja seuraavana vuonna kuljettajien maailmanmestaruuden ensi kertaa 21 vuoteen. Tehtyään paluun Ferrarille, Montezemolo on johdattanut tallinsa kahdeksaan valmistajien- ja kuuteen kuljettajienmestaruuteen. 

Montezemolo toimi Fiatin hallituksen puheenjohtajana vuosina 2004–2010.

Luca Cordero di Montezemolo on sukua Andrea Cordero Lanza di Montezemololle, josta tuli kardinaali vuonna 2006.

## Lähteet
Osku Nurmi

**Osku Nurmi** on suomalainen radiojuontaja.

Nurmi aloitti uransa 90-luvun lopulla salolaisessa Radio 88,2:ssa. Sen jälkeen hän toimi turkulaisen paikallisradion Auran Aaltojen juontajana.
Vuonna 2006 Nurmi siirtyi keskipäivä- ja viikonloppujuontajaksi Radio Rockin. Pian tämän jälkeen hän aloitti Radio Aallon iltapäivätuottajana josta tie vei Radio Rockin aamutuottajaksi. Nurmi toimi sekä Heikelä-Linnanahde Korporaation, Heikelä Korporaation että lopulta Radio Rockin Korporaation tuottajana vuoteen 2013 asti.

Vuodet 2013-2018 Osku Nurmi toimi Radio Rockin ohjelmapäällikkönä, kunnes hän siirtyi Bauer Media Suomen ohjelmajohtajaksi.

## Lähteet
Joseph Gordon-Levitt

**Joseph Leonard Gordon-Levitt** (s. 17. helmikuuta 1981 Los Angeles, Kalifornia) on yhdysvaltalainen näyttelijä ja elokuvaohjaaja. Parhaiten hänet tunnetaan televisiosarjasta *[[Kolmas kivi auringosta]]* ja elokuvista *[[500 Days of Summer]]*, *[[Inception]]* ja *[[Yön ritarin paluu]]*. Vuonna 2013 hän ohjasi ensimmäisen elokuvansa *[[Don Jon]]*, jossa hän näytteli myös pääosaa.

## Lapsuus ja nuoruus
Gordon-Levitt syntyi Los Angelesissa Kaliforniassa amerikanjuutalaiseen perheeseen ja kasvoi Sherman Oaksissa. Hänen vanhempansa ovat Dennis Levitt ja Jane Gordon. Hänellä oli myös isoveli Dan (1974–2010).

Nelivuotiaana Gordon-Levitt näytteli musikaaleissa, minkä jälkeen hän pääsi esiintymään televisiomainoksissa. Hän aloitti näyttelijäuransa kuusivuotiaana televisioelokuvissa, minkä jälkeen hän on esiintynyt monissa suuren budjetin elokuvissa ja televisiosarjoissa. Hän on myös ohjannut lyhytelokuvia ja perustanut HitRECord-tuotantoyhtiön. Gordon-Levitt piti hetken taukoa näyttelemisestä mennen opiskelemaan Columbia Universityyn, mutta jätti koulun kesken jatkaakseen uraansa.

## Filmografia

## Lähteet

## Aiheesta muualla

* HitRECord
*
Hilda Abrahamz

**Hilda Astrid Abrahamz Navarro** (s. 14. marraskuuta 1959 Caracas) on venezuelalainen näyttelijä. 

Abrahamz on tullut tutuksi Olimpia de Villaneuvana televisiosarjassa *[[Tuhkimotarina (televisiosarja)|Tuhkimotarina]]*, jossa Olimpia yritti kuumeisesti viedä miehensä veljentyttären, Valentina Villanueva Lanzin (Natalia Streignard), perintöä.

Abrahamz on esiintynyt myös muissa televisiosarjoissa, kuten *La Estrambótica Anastasia*, *Amor a Palos* ja *De mujer a mujer*. Muita Abrahamzin rooleja ovat Mariña telenovelassa Luz Mariña.

Abrahamz on vuoden 1980 Miss Venezuela -kisan ensimmäinen perintöprinsessa ja samana vuonna hän sijoittui Miss Maailma -kisoissa 15:n parhaan joukkoon.
	
## Filmografia
* * Luz Mariña * (1981)
* * Kapricho S.A * (1982)
* *De mujer a mujer*, (1986)
* *La pasion de Teresa*, (1987)
* *Princesa*, (1992)
* *Por estas calles*, (1992)
* *Ka Ina*, (1995)
* *Todo por tu amor*, (1996)
* *Carita pintada*, (1999)
* *Angelica pecado*, (2000)
* *A calzón quitao*, (2001)
* *Mi gorda bella*, (2002)
* *Amor a Palos*, (2005)
* *Te tengo en salsa*, (2006)
* *Estrambótica Anastasia*, (2004)
* *Nadie me dirá como quererte*, (2008)

## Lähteet

## Aiheesta muualla
* Vencor.narod.ru
* Telenovely.net
Kazimira Prunskienė

**Kazimira Danutė Prunskienė** (s. 26. helmikuuta 1943) oli Liettuan ensimmäinen pääministeri maaliskuussa 1990 tapahtuneen itsenäistymisen jälkeen. Hän hoiti virkaa tammikuuhun 1991.

Kazimira Danutė o.s. Stankevičiūtė syntyi Vasiuliškiain kylässä. NKVD surmasi hänen isänsä toisen maailmansodan aikana hänen ollessaan vuoden ikäinen.
Hän kävi Vilnan yliopistoa, josta sai 1965 taloustieteen arvosanan ja myöhemmin tohtorintutkinnon. Hän opetti myöhemmin yliopistossa ja työskenteli 1981–1986 Länsi-Saksassa.

Mentyään naimisiin Povilas Prunskusin kanssa hän otti nimen Prunskienė. Hän liittyi puolueeseen 1980 ja työskenteli vuodesta 1986 maatalouden tutkimusinstituutissa. Vuonna 1988 hän oli mukana itsenäisyysmielisen Sąjūdisin perustamisessa. Hän oli maan pääministerinä 1991 pyrkien kumoamaan Neuvostoliiton maalle asettaman kauppasaarron. Hän jatkoi tämän jälkeen työtään maatalouden parissa.

Liettuan korkein oikeus tulkitsi, että Prunskienė oli ollut yhteistyössä KGB:n kanssa, ja hänet erotettiin parlamentista 14. syyskuuta 1992.

Prunskienė on Liettuan talonpoikien kansanliiton (Lietuvos valstiečių liaudininkų sąjunga, LVLS) puoluejohtaja. Hän oli LVLS:n ehdokas Liettuan presidentinvaaleissa 2004. Hän sai ensimmäisellä kierroksella 21,4&nbsp;% äänistä, mutta hävisi toisella kierroksella Valdas Adamkusille ääniprosentein 52,6–47,4. 

## Lähteet